**Igapäevaste liikumis- ja paiknemismustrite erinevused Kalamaja ja Priisle elanike näitel**

On üldteada, et inimeste elukohad ja nende igapäevane liikumine on olulisel määral mõjutatud nende sotsiaal-majanduslikust taustast. Kui erinevad, kuid mingi tunnuse alusel homogeensed, inimrühmad paiknevad ja/või liiguvad eraldunult või ebaühtlaselt, siis on tegemist segregatsiooniga. Sellega kaasneb sageli ka ebavõrdsus. Oma ettekandes võtan vaatluse alla Kalamaja ja Priisle elanike paiknemise ja liikumismustrite erinevused. Analüüsiks kasutan aastatel 2020 – 2022 kasutatud GPS-andmeid.

Enamasti vaadeldakse ruumilise paiknemise erinevusi elu- ja töökoha segregatsiooni vaatenurgast. GPS-andmed annavad võimaluse analüüsida paiknemist ja liikuvust palju detailsemalt. Kogutud andmete põhjal võtan vaatluse alla inimeste regulaarselt külastatud kohad ja igapäevased tegevusruumid. Võrdlen ruumikasutuse ulatust ja ajalisi aspekte ning näitan ajaveetmise kohtade keskkonnaerinevusi. Kui ilmnevad süsteemsed erinevused kahe piirkonna sotsiaalsete rühmade vahel, siis on põhjust arvata, et sellega kaasneb ka paiknemise ja liikuvuse ebavõrdsus.